Vaatteissa ja alastonna
Meni nuoria herroja rannalle uimaan,
 meni seitsemän sorjassa parvessa.
 He säälien silmivät kulkijapoikaa
 repaleista ja paljasjalkaista.

 Kiviniemestä heittyen vetosen helmaan,
 he laiskana lahdessa loiskivat.
 Mut lahdesta lasketti järvelle poika,
 teki kääntehet sotkasen soreat.

 Ihastuksella katsovat nuoret herrat,
 miten pulskivi poikanen taidokas.
 Hän joka oli vaatteissa kerjuri kurja –
 alastonna on sankari, kuningas!